Държавен вестник, бр. 83, 2021 г., стр. 8

СТР.  8	
Д Ъ Р Ж А В Е Н  В Е С Т Н И К 	
БРОЙ  83
Р Е Ш И :
1. Недопустимо е с решение на Народното 
събрание временно да се спира изпълнението 
на установени от Конституцията и развити 
в законите правомощия на президента, на 
изпълнителната власт, включително и когато 
Министерският съвет изпълнява функциите 
си в условията на чл. 111, ал. 3 от Конститу­
цията, на други държавни органи, установени 
от Основния закон, и на съдебната власт.
2. Отклонява искането за установяване 
на противоконституционност на Решение на 
Народното събрание от 22 април 2021 г. за 
налагане на мораториум върху определени 
действия на държавните органи (ДВ, бр. 34 
от 23.04.2021 г.) и прекратява производството 
по делото в тази му част.
Председател:
Борис Велчев
5793
МИНИСТЕРСКИ СЪВЕТ
ПОСТАНОВЛЕНИЕ № 312
ОТ 30 СЕПТЕМВРИ 2021 Г.
за одобряване на допълнителни разходи по 
бюджета на Министерството на труда и со­
циалната политика за 2021 г.
МИНИСТЕРСКИЯТ СЪВЕТ
П О С Т А Н О В И :
Чл. 1. (1) Одобрява допълнителни разходи 
по бюджета на Министерството на труда и 
социалната политика за 2021 г. в размер до 
214 600 000 лв. за изплащане на разходите 
по чл. 1, ал. 5, т. 3 от Закона за държавния 
бюджет на Република България за 2021 г.
(2) Средствата по ал. 1 да се осигурят за 
сметка на резерва за непредвидени и/или 
неотложни разходи за 2021 г. по централния 
бюджет в частта за допълващи и компенсиращи 
мерки във връзка с COVID-19 и други по чл. 1, 
ал. 2, раздел II, т. 5.4 от Закона за държавния 
бюджет на Република България за 2021 г.
Чл. 2. (1) Увеличава утвърдените разходи 
по „Политика в областта на пазара на труда, 
свободното движение на работници и трудо­
вата миграция“, бюджетна програма „Активна 
политика на пазара на труда“, по бюджета 
на Министерството на труда и социалната 
политика за 2021 г. в размер до 3 500 000 лв. 
за разходи за персонал.
(2) Увеличава утвърдените разходи по 
„Политика в областта на трудовите отно­
шения“, бюджетна програма „Осигуряване 
на подходящи условия на труд“, по бюджета 
на Министерството на труда и социалната 
политика за 2021 г. в размер до 1 000 000 лв. 
за разходи за персонал.
(3) Увеличава утвърдените разходи по 
„Политика в областта на социалното под­
помагане и равнопоставеността на жените 
и мъжете“, бюджетна програма „Социални 
помощи“, по бюджета на Министерството 
на труда и социалната политика за 2021 г. в 
размер до 124 600 000 лв., в т.ч. в размер до 
122 600 000 лв. за текущи трансфери, обезще­
тения и помощи за домакинствата по пока­
затели „Целеви помощи за отопление – На­
редба № 07-5/2008 г. на министъра на труда 
и социалната политика за условията и реда 
за отпускане на целева помощ за отопление“ 
и „Месечни целеви помощи при обявено 
извънредно положение или обявена извън­
редна епидемична обстановка за семейства 
с деца до 14-годишна възраст“ и в размер до 
2 000 000 лв. за разходи за персонал.
(4) Увеличава утвърдените разходи по „По­
литика в областта на хората с увреждания“, 
бюджетна програма „Подкрепа на и за хората 
с увреждания“, по бюджета на Министерството 
на труда и социалната политика за 2021 г. в 
размер до 81 000 000 лв., в т.ч. в размер до 
79 000 000 лв. за текущи трансфери, обезщете­
ния и помощи за домакинствата по показател 
„Механизъм лична помощ“ и в размер до 
2 000 000 лв. за разходи за персонал.
(5) Увеличава утвърдените разходи по „По­
литика в областта на социалното включване“, 
бюджетна програма „Подкрепа за децата и 
семействата“, по бюджета на Министерството 
на труда и социалната политика за 2021 г. в 
размер до 4 500 000 лв. за разходи за персонал.
Чл. 3. Със сумата в размер до 201 600 000 лв. 
да се увеличат утвърдените показатели по 
чл. 14, ал. 3 от Закона за държавния бюджет 
на Република България за 2021 г.
Чл. 4. Министърът на труда и социалната 
политика да извърши съответните промени 
по бюджета на Министерството на труда и 
социалната политика за 2021 г. на базата на 
фактически извършените разходи и да уведоми 
министъра на финансите.
Чл. 5. Министърът на финансите да извър­
ши произтичащите промени по централния 
бюджет за 2021 г.
Заключителни разпоредби
§ 1. Постановлението се приема на основа­
ние чл. 43, ал. 3 и чл. 109, ал. 2 и 3 от Закона 
за публичните финанси във връзка с чл. 1, 
ал. 5, т. 3 и ал. 7 и чл. 78, ал. 2 от Закона за 
държавния бюджет на Република България 
за 2021 г.
§ 2. Постановлението влиза в сила от деня 
на обнародването му в „Държавен вестник“.
§ 3. Изпълнението на постановлението се 
възлага на министъра на труда и социалната 
политика.
Министър-председател: 
Стефан Янев
и.д. Главен секретар на Министерския съвет: 
Красимир Божанов
5839